Source: http://docplayer.fi/2910250-Paikallinen-turvallisuussuunnitelma.html
Timestamp: 2018-05-20 20:14:17+00:00
Document Index: 25365831

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PAIKALLINEN TURVALLISUUSSUUNNITELMA - PDF
Download "PAIKALLINEN TURVALLISUUSSUUNNITELMA"
1 PAIKALLINEN TURVALLISUUSSUUNNITELMA HYVINVOINTI- JA TURVALLISUUSSUUNNITELMA Mänttä-Vilppula 2013 Työryhmäkäsittely Kaupunginhallituksen käsittely Mänttä-Vilppulan kaupunginvaltuusto hyväksynyt
2 2(40) SISÄLLYSLUETTELO 1. JOHDANTO 4 2. NYKYTILAN ARVIOINTI POLIISITOIMINNAN NÄKÖKULMASTA 5 Kokonaisrikollisuus: rikoslakirikokset 5 Henkeen ja terveyteen kohdistuneet rikokset 5 Pahoinpitelyrikokset yleisillä paikoilla 6 Perheväkivalta ja rasismirikokset 7 Omaisuusrikokset 7 Vahingontekorikokset 8 Huumausainerikollisuus 8 Liikenneturvallisuus 9 Ylä-Pirkanmaan liikenneturvallisuustyöryhmän kysely 10 Rattijuopot 11 Rikosten ennalta ehkäisy TOIMENPIDE- JA KEHITTÄMISEHDOTUKSIA 12 Yleinen turvallisuus 12 Omaisuusrikollisuus 12 Liikenneturvallisuus SYRJÄYTYMISEN EHKÄISY PERUSTURVAN JA SIVISTYSTOIMEN NÄKÖKULMASTA ONNETTOMUUKSIEN ENNALTAEHKÄISY 18 Koti ja vapaa-ajan tapaturmat 18 Tulipalot 20 Ensihoito VESITURVALLISUUS YRITYS- JA LAITOSTOIMINNAN TURVALLISUUS 25 Yritykset ja laitokset onnettomuuden tai rikoksen kohteena PELASTUSTOIMEN TOIMENPIDE- JA KEHITTÄMISEHDOTUKSIA TYÖTAPATURMAT 28 Työtapaturmat Suomessa 28 Työtapaturmien ehkäisystä turvallisuuskulttuuriin 30 Koulujen turvallisuus VALVONTAKAMERAT NORMAALIOLOJEN ONNETTOMUUKSIIN VARAUTUMINEN POIKKEUSOLOIHIN VARAUTUMINEN SEURANTA LOPUKSI 33
3 3(40) Taulukot: Taulukko 1. Lastensuojelun tilastoja vuodelta Taulukko 2. Tilastotietoja sosiaalipalveluiden käytöstä vuonna Taulukko 3. Työttömät työnhakijat Taulukko 4. Tapaturmissa kuolleet vuonna Taulukko 5. Palkansaajien, yrittäjien ja maatalousyrittäjien työtapaturmat vakavuuden mukaan vuonna Kuviot: Kuvio 1. Rikoslakirikokset 5 Kuvio 2. Henkeen ja terveyteen kohdistuneet rikokset 6 Kuvio 3. Pahoinpitelyrikokset yleisillä paikoilla 6 Kuvio 4. Omaisuusrikokset 7 Kuvio 5. Vahingontekorikokset 8 Kuvio 6. Liikenteessä kuolleet ja loukkaantuneet 9 Kuvio 7. Liikenneturvallisuuden vaarantamisrikokset 9 Kuvio 8. Rattijuopumusten määrä 11 Kuvio 9. Tapaturmaisesti kuolleet Suomessa 18 Kuvio 10. Tapaturmaisesti kuolleet Pirkanmaalla 19 Kuvio 11. Palokuolemat Suomessa 20 Kuvio 12. Palokuolemat Pirkanmaalla ja Pohjois-Pirkanmaalla 21 Kuvio 13. Työtapaturmat 28 Kuvio 14. Palkansaajien työpaikkatapaturmat 30
4 4(40) 1. JOHDANTO Kuntien turvallisuussuunnittelu on tärkeä keino toimeenpanna sisäisen turvallisuuden ohjelmassa vahvistettuja kansallisia linjauksia paikallisella tasolla. Se on keino ylläpitää ja parantaa kunnan asukkaiden ja yritysten turvallisuutta ja lisätä näin paikkakunnan vetovoimaisuutta. Turvallisuussuunnittelulla ja siihen liittyvällä yhteistyöllä voidaan puuttua tehokkaammin turvallisuusongelmiin, joihin yksittäisen viranomaisen toimin on vaikea vaikuttaa. Poliisitoimi toteuttaa merkittävän organisaatiouudistuksen alkaen, kun 24 nykyisestä poliisilaitoksesta muodostetaan 11 poliisilaitosta. Uudistuksen tavoitteena on säilyttää poliisin toimintakyky hyvänä. Siihen pyritään vähentämällä hallinto-, tuki- ja johtotehtävissä toimivien määrää, jotta kenttä- ja rikostorjuntatehtävissä toimivien poliisimiesten riittävyys pystytään turvaamaan. Pirkanmaalla uudistus merkitsee Keski-Suomen poliisilaitoksen ja liikkuvan poliisin paikallisyksiköiden fuusioitumista Pirkanmaan poliisilaitokseen alaisuuteen. Mänttä-Vilppulassa säilyy poliisiaseman tasoiset poliisitoimen ja lupahallinnon palvelut. Turvallisuussuunnittelua yhteistyössä muiden viranomaisten kanssa jatketaan, tehostetaan ja päivitetään poliisin osalta uutta organisaatiota vastaavaksi. -Pelastustoimen puolella Tampereen aluepelastuslaitos muuttui vuoden 2013 alusta Pirkanmaan pelastuslaitokseksi. Viimeksi paikallinen turvallisuussuunnitelma laadittiin kolmen kunnan Mänttä-Vilppulan, Ruoveden ja Virtain yhteistyönä. Kuntien välinen yhteistyö lähti alun perin liikkeelle silloisen Mäntän kihlakunnan alueella ja taustalla oli sisäasiainministeriön julkaisu nro 19/2006 "Paikallisen turvallisuustyön kehittäminen" sekä siihen liittyvä valtioneuvoston periaatepäätös. Tavoitteena oli ja on edelleen, että kaikkialla Suomessa paikallinen turvallisuussuunnitelma laaditaan ja sitten saatetaan ajan tasalle aina kerran valtuustokaudessa. Tämän uuden suunnitelman lähtökohtana on ollut Länsi- ja Sisä-Suomen aluehallintoviraston lähettämä toimenpidepyyntö, jossa se pyysi alueensa kuntia toimittamaan mennessä päivitetyn hyvinvointi- ja turvallisuussuunnitelman. Kuntia pyydettiin myös käymään läpi kansallinen sisäisen turvallisuuden ohjelma ja sitä täydentävä alueellisen kokonaisturvallisuusstrategian toimenpiteet ja toimittamaan LSSAVIiin tieto, missä hankkeissa kunta haluaa olla mukana ja mitä mahdollisia niihin liittyviä jo käynnissä olevia hankkeita tai uusia ideoita kunnalla on. Aluehallintoviraston kirjettä oli edeltänyt sen toimialueellaan marraskuussa 2012 järjestämät kahdeksan turvallisuussuunnittelua koskevaa alueellista informointi- ja keskustelutilaisuutta. Turvallisuussuunnittelusta on määrätty valtioneuvoston päätöksellä. Valtioneuvosto teki periaatepäätöksen kolmannesta sisäisen turvallisuuden ohjelmasta Turvallisempi huominen. Ohjelmassa valtioneuvosto päätti yhteensä 64 toimenpiteestä arjen turvallisuuden parantamiseksi. Kansallisen ohjelman rinnalla laadittiin ensimmäistä kertaa sisäisen turvallisuuden alueelliset toimeenpanosuunnitelmat aluehallintovirastojen johdolla. Sisäisen turvallisuuden alueellinen toimeenpanosuunnitelma Länsi- ja Sisä-Suomen kokonaisturvallisuusstrategia valmistui Kokonaisturvallisuussuunnittelussa seurataan lisäksi yhteiskunnan turvallisuusstrategian (valtioneuvosto ) linjauksia. Annetusta aikataulusta johtuen tämä suunnitelma tehtiin alueellisesti Mänttä-Vilppulan kattavana, mutta sen pohjana käytettiin aiempaa kolmen kunnan yhteistyönä laadittua suunnitelmaa.
5 5(40) 2. NYKYTILAN ARVIOINTI POLIISITOIMINNAN NÄKÖKULMASTA Kokonaisrikollisuus: rikoslakirikokset Rikoslakirikokset ilman liikennerikoksia kuvaa hyvin poliisin tietoon tullutta kokonaisrikollisuuden määrää. Tilanne on pysynyt suhteellisen vakaana ja normaalin vaihtelun rajoissa. Selvitystaso on pysynyt erittäin korkeana (55-85%), johtuen monista eri syistä. Suurin osa rikoslakirikoksista ovat erilaiset ns. massarikokset, kuten omaisuusrikokset - pääasiassa varkausrikoksia, näpistyksiä, vahingontekoja, petoksia ja kavalluksia. Kuvio 1. Rikoslakirikokset (ilman liikennerikoksia) Henkeen ja terveyteen kohdistuneet rikokset Väkivallan vähentäminen on yksi poliisin ennalta estävän työn päätehtävistä ja valtioneuvoston vahvistaman sisäisen turvallisuuden ohjelman keskeisiä tavoitteita. Väkivallan määrä on Suomessa korkea. Esimerkiksi henkirikosten määrä väkilukuun suhteutettuna on kaksinkertainen verrattuna muiden Euroopan unionin jäsenmaiden keskiarvoon. Valtakunnassa poliisin tietoon tulleiden pahoinpitelyjen määrä on lisääntynyt noin 50% viimeisen kymmenen vuoden aikana. Määrää on kasvattanut myös ilmoitusaktiivisuuden lisääntyminen ja ilmiöön puuttumisen tehostuminen (mm. terveydenhuollon uudet ilmoitusohjeet ja lastensuojelulain uudistus). Henkeen ja terveyteen kohdistuneet rikokset ovat lähes yksinomaan eriasteisia pahoinpitelyrikoksia. Näidenkin rikosten selvitystaso on Mänttä-Vilppulassa korkea, ( vaihteluväli %). Yli 100 % selvitystaso selittyy rikosten vähäisellä määrällä ja sillä, että jonakin vuonna selvitetään enemmän edellisen vuoden juttuja. Tilastotietojen ja poliisin kenttätietämyksen mukaan väkivalta ei ole seutukunnalla iso ongelma. Poliisin tietoon tuleva väkivalta kytkeytyy pitkälti alkoholin väärinkäyttöön sekä moniin sosiaalisiin, terveydellisiin ja taloudellisiin ongelmiin. Tästä syystä väkivaltaan ei pystytä tehokkaasti vaikuttamaan yksin poliisin toimenpitein, vaan kyse on moniammatillisia toimenpiteitä edellyttävästä kokonaisuudesta.
6 6(40) Kuvio 2. Henkeen ja terveyteen kohdistuneet rikokset Pahoinpitelyrikokset yleisillä paikoilla Yleisellä paikalla tapahtuneiden pahoinpitelyiden määrä on ollut lievästi laskusuunnassa. Mänttä-Vilppulan taajamissa voi siis mihin vuorokauden aikaan tahansa liikkua turvallisesti ilman uhkaa johtua väkivaltarikoksen uhriksi. Merkittävä osa pahoinpitelyistä tapahtuu ravintoloiden ja grillikioskien läheisyydessä aamuyön tunteina ja ovat usein päihtyneiden keskinäisiä riitoja. Kuvio 3. Pahoinpitelyrikokset yleisillä paikoilla
7 7(40) Perheväkivalta ja rasismirikokset Rikosilmoitus luokitellaan perheväkivaltajutuksi, kun kyseessä on perheen sisällä tapahtunut, johonkin perheenjäseneen kohdistunut väkivalta. Perhe ymmärretään laajasti sekä osapuolten että väkivallan osalta. Perheväkivaltana pidetään tapahtumapaikasta riippumatta ruumiillista väkivaltaa tai sillä uhkaamista, kun tekijällä ja uhrilla on emotionaalisesti läheinen suhde. Perheväkivaltatapauksia suhteessa pahoinpitelyiden määrään on tullut poliisin tietoon suhteellisen vähän. Perheen sisäinen väkivalta on kuitenkin tyypillisesti piilorikollisuutta. Seutukunnan kunnissa näitä tapauksia tilastoituu poliisin rekisteriin alle 10 kpl vuodessa/kunta, joten tämä rikollisuuden muoto ei ole erityinen ongelmakohde turvallisuussuunnittelun kannalta. Rikosilmoitus luokitellaan rasismijutuksi, kun vähemmistöryhmän edustaja on joutunut rikoksen uhriksi joko pääasiassa tai ainakin osittain sen johdosta, että hän rodultaan, ihonväriltään, kansalliselta tai etniseltä syntyperältään poikkeaa rikoksen tekijästä. Rasistiset piirteet tai motiivit voivat tulla esille uhrin tai jonkun muun asianosaisen kertomuksesta, tai poliisin itsensä päättelemänä. Tyypillisiä rasismirikoksia ovat pahoinpitelyt, kunnianloukkaus- ja syrjintärikokset. Rasismirikoksia on toiminta-alueella kirjattu hyvin vähän. 150-paikkainen vastaanottokeskus on aloittanut Mäntässä toimintansa. Pääosa asiakkaista on kotoisin Irakista. Toistaiseksi toiminnan käynnistyminen ei ole tuonut poliisin tietoon rasistisia rikoksia. Omaisuusrikokset Erilaiset anastusrikokset koskettavat eniten tavallista kuntalaista. Tyypillisimpiä omaisuusrikoksia ovat myymälävarkaudet, polkupyörä- ja venevarkaudet, liikemurrot, kesämökkimurrot ja ajoneuvojen anastukset yms. Ajoneuvojen käyttövarkauksia ja asuntomurtoja tehdään alueella hyvin vähän. Tutkimuksen mukaan yli 60% seutukunnan rikoksista on paikallisten ongelmaisten ja taparikollisten tekemiä, eli rikollisuuden ja häiriöiden omavaraisuusaste on varsin korkea.. Kuvio 4. Omaisuusrikokset
8 8(40) Viimeisen 10 vuoden aikana Mänttä-Vilppulassa kirjattujen omaisuusrikosten määrä on ollut lievässä laskusuunnassa ja on pysynyt normaalin vaihtelun rajoissa. Selvitystaso on 50-64%. Vahingontekorikokset Vahingonteot ovat suurelta osin nuorten - useimmiten samojen varastelevien ja ilkivaltaa harjoittavien moniongelmaisten rikollisuutta ja siksi asiaan on suhtauduttava suurella vakavuudella. Näiden rikosten määrä on ollut vuosina epätavallisen korkea, mutta putosi puoleen viime vuonna, osittain siksi, että vahingontekorikosten kasvun estäminen on ollut valtakunnallisena tulostavoitteena ja se on syystä kirjattu myös Mänttä-Vilppulan poliisiaseman tulostavoitteeksi. Kuvio 5. Vahingonteot Huumausainerikollisuus Poliisin tilastoihin seutukunnan huumausainerikollisuutta kirjautuu suurimmaksi osaksi käyttörikoksina ja tulee ilmi usein omaisuusrikosten tutkinnassa, mutta jossakin määrin liikenneratsioissa ja vihjetietoina. Huumausainerikollisuuden määrä on ollut vakaa lukuun ottamatta Mänttä- Vilppulan aluetta jossa trendi on lievästi ja tasaisesti nouseva vuodesta 2002 saakka. Vuonna 2007 Mänttä-Vilppulan alueelta selvitettiin omaisuusrikossarjan yhteydessä laaja huumerikossarja. Myös 2009 syksyllä ilmeni rikossarja, jossa huumeiden käyttäjiksi ja välittäjiksi on ilmennyt useita alueen nuoria ja jopa alle 15 vuotiaita lapsia. Tämän paiseen puhkaisu rauhoittaa ti - lannetta joksikin ajaksi. Näyttää kuitenkin siltä, että huumausainerikollisuus - lähinnä hashiksen polttaminen ja erilaisten design-huumeiden käyttö ja levittäminen on pikkuhiljaa ja salakavalasti leviämässä yhteiskunnan käsiin. Huolestuttavin ilmiö on yleisen asenneilmaston liberalisoituminen lähinnä mietoihin huumeisiin ja niiden viljelyyn. Nykyään melkein jokaisen taparikollisen asunnosta löytyy jonkinlainen hashisviljelmä.
9 9(40) Liikenneturvallisuus Poliisin suorittamalla liikenteen valvonnalla pyritään muokkaamaan tienkäyttäjien liikennetottumuksia turvallisempaan suuntaan. Pääpaino liikenteenvalvonnassa on liikenteen riskikäyttäytymisen valvonnassa kuten esim. kovat ylinopeudet, rattijuopumukset ja muu vakava piittaamattomuus liikennesääntöjä kohtaan. Huolestuttavaa on, että poliisin tietoon tulleet liikenneonnettomuudet ovat kaksinkertaistuneet viimeisen 3 vuoden aikana Mänttä-Vilppulan alueella. Kun vuonna 2010 onnettomuuksia kirjattiin 21 kpl, oli vastaava arvo viime vuonna jo 40 kpl. Kuvio 6. Liikenteessä kuolleet ja loukkaantuneet tienkäyttäjäryhmittäin Liikenneturvallisuuden vaarantamisrikoksilla näyttää olevan tietty yhteys onnettomuuksien määrään, sillä kirjatut liikennerikokset ovat myös viimeisen 4 vuoden aikana olleet lievästi noususuunnassa. Kuvio 7. Liikenneturvallisuuden vaarantamisrikokset
10 10(40) Parhaillaan työskentelevän Ylä-Pirkanmaan liikenneturvallisuustyöryhmän viime talvena tekemän asukas- ja koululaiskyselyn tulokset osoittavat taustalta mm. seuraavaa: Liikkuminen: Ylä-Pirkanmaalla liikutaan keskimääräistä enemmän autolla, mikä heijastuu myös autoliikenteen onnettomuuksien määrään. Asukaskyselyyn vastanneista noin 70 prosenttia ilmoitti liikkuvansa autolla (kuljettajana) päivittäin. Noin joka kolmas vastaajista ilmoitti liikkuvansa päivittäin kävellen, sen sijaan pyöräily on vähäistä. Vain reilu kymmenes vastaajista ilmoitti pyöräilevänsä päivittäin. Joka viides vastaaja ilmoitti että ei pyöräile koskaan. Joukkoliikenteen käyttö on vähäistä, suurelta osin heikon tai heikoksi koetun palvelutarjonnan vuoksi. Suurin tyytymättömyys liittyy ilta- ja viikonloppuajan tarjontaan ja kuntien välisiin yhteyspuutteisiin. Koululaisten turvalaitteiden käyttö: Heijastimen käyttö on kohtuullisella 50%:n tasolla ja lähellä koko maan tasoa. Pyöräilykypärän käytössä parannettavaa, sillä 70% vastaajista ei sitä käytä. Vain 2/3 käyttää turvavyötä koululaiskuljetuksessa. Yleisimmät ja vakavimmiksi koetut liikennerikkomukset: - Nopeusrajoituksia ei noudateta - Matkapuhelimeen puhuminen autolla ajaessa ilman hands-free laitetta - Suojatiesääntöjä ei noudateta/kunnioiteta - Vaaralliset ohitukset Vastaajista 75 % on sitä mieltä, että rikkomusten taustalla on välinpitämättömyys, kiire, kokemattomuus tai liikennesääntöjen osaamisen puutteet. Viidennes on sitä mieltä että syynä on valvonnan vähäisyys. eli 95 % on sitä mieltä että ongelma on korvien välissä! Riskialtteimmat liikkujaryhmät Alakoululaiset ja vuotiaat koetaan riskialttiimmiksi. Nämä ikäryhmät nousevat selvästi yli muiden. Nuorten osalta asukkaiden huoli osuu yksiin myös onnettomuustilastojen kanssa, sillä nuorten onnettomuusriski on selvästi muita ikäryhmiä korkeampi. Riskialtteimmat kulkutavat Auto, mopoauto ja mopo sekä myös pyöräily nousee aika korkealle vastaajien kokemassa riskialttiudessa. Tulos on poikkeuksellinen, sillä henkilöautoa ei ole nostettu turvattomien kulkutapojen joukkoon kovinkaan monessa asukaskyselyssä muualla Suomessa. Liikenneolosuhteet: Eri kulkutapojen välisessä vertailussa tyytyväisimpiä ollaan autoilun liikenneolosuhteisiin. Jalankulun ja pyöräilyn olosuhteet saavat myös kohtuullisen arvosanan. Tyytymättömimpiä ollaan joukkoliikenteen olosuhteisiin.
11 11(40) Rattijuopot Rattijuoppous on suurelta osin piilorikollisuutta, joten kiinnijäämisriski on riippuvainen lähinnä kolmesta keskeisestä tekijästä; a) kansalaisten ilmoitusaktiivisuus, b) liikkuvan poliisin rooli ja c) paikallisen poliisin liikennevalvonta-aktiivisuus. Kuvio 8. Rattijuopumusten määrä Otantatutkimuksen perusteella on ilmeistä, että paikallispoliisi on ylivoimaisesti tehokkain nyrkki rattijuoppoja vastaan. Tämä on luonnollista, koska paikallinen poliisi on töissä ympäri vuorokauden ja tuntee alueen ongelmat ja ongelmaiset. Rattijuopot jäävät poliisin haaviin pääasiassa kolmella eri tavalla; a) poliisille tulleen vihjeen tai ilmoituksen perusteella, b) rattijuoppo osallisena liikennevahingossa ja c) poliisin sidotuilta tehtäviltä vapaan suunnitelmallisen ja suunnittelemattoman liikennevalvonnan perusteella. Keskimäärin noin puolet kiinnijääneistä rattijuopoista jää kiinni tällaisen sidotuilta tehtäviltä vapaan valvonnan tuloksena. Tilastot osoittavat, että poliisin organisaatiomuutokset eivät ole olennaisella tavalla heikentäneet kiinnijääneiden rattijuoppojen määrää. Rikosten ennalta ehkäisy Poliisin yhdessä kansalaisten ja muiden toimijoiden kanssa keskeisin päämäärä on estää ennalta rikokset ja häiriöt. Rikosten ennaltaehkäisyn kannalta tärkeää on syrjäytymisen ehkäisy ja hyvä sosiaalinen turvallisuus. Syrjäytymistä ehkäisemällä vaikutetaan rikosten määrään sekä lyhyellä, että pitkällä aikavälillä. Muita rikoksia ennaltaehkäiseviä tekijöitä ovat korkea kiinnijäämisriski ja rangaistusten nopea toimeenpano. Arjen turvallisuuden kannalta on tärkeää, että massarikosten selvitystaso on niin korkea, että se ylläpitää luottamusta yhteiskunnan toimivuuteen. Rangaistusten nopea toimeenpano on erityisen tärkeää nuorten ja ensikertalaisten rikoksentekijöiden kohdalla. Rikolliseksi rekrytoitumisen ehkäisy ja rikoskierteen katkaisu edellyttää viranomaisten välistä yhteistyötä. Rikosten ennaltaehkäisyn kannalta keskeisiä poikkihallinnollisia toimenpiteitä ovat varhainen puuttuminen, rikosprosessin nopeuttaminen ja rikosasioiden
12 12(40) käsittelyketjun ja sosiaalisten toimien tarkastelu rinnakkain, sekä viranomaisten välisten raja-aitojen poistaminen. Erityinen painopiste on aina kohdistettava nuoriin, sillä panostamalla heihin tulevaisuudessa voimme mahdollisesti ehkäistä rikollisuuden kasvua. Yritysturvallisuuden osalta yrittäjien omaehtoisessa suojautumisessa mm. anastusrikoksia vastaan on edelleen parannettavaa. Nykyisin erilaiset valvonta- ja hälytysjärjestelmät ovat varsin kohtuuhintaisia, joten kustannuskysymykset eivät voi olla enää suojautumisen esteenä. 3. TOIMENPIDE- JA KEHITTÄMISEHDOTUKSIA Yleinen turvallisuus -Toteutetaan aiemmassa suunnitelmassa ehdotettu turvallisuuspaneeli kaupunkilaisille, jossa osallistujille annetaan tuoretta tilannetietoa paikallisesta turvallisuustilanteesta ja jossa viranomaiset keskustelevat kansalaisten kanssa ja vastaavat heidän kysymyksiinsä. -Viranomaispäivä toreille (kaupungin viranomaiset, poliisi, palokunta yms.) Omaisuusrikollisuus - Valvontakameroita lisää taajamiin keskeisille paikoille sekä teollisuusalueille. Teknisen valvonnan avulla voidaan merkittävästi edistää anastus-, vahingonteko- ja ilkivaltarikollisuuden selvittämistä ja sitä kautta ennaltaehkäistä rikoksien uusiutumista. - Poliisi pitää rikosten selvitysasteen korkealla tasolla laadukkaan ja tehokkaan poliisitoiminnan ja -tutkinnan keinoin sekä yhteistoiminnassa sidosryhmien ja kansalaisten kanssa. - Alaikäisten ongelmanuorten osalta kaikkien toimijoiden varhainen puuttuminen on välttämätöntä. Poliisi tekee vakiintuneesti lastensuojeluilmoituksen kaikista lastensuojelua edellyttävistä tapauksista. - Poliisin yhteistyö koulujen kanssa (laki-, liikenne- ym. valistus) on uudelleen organisoitu mm. koulukohtaisesti nimettävien poliisien avulla. Poliisin rooli kouluissa on oikeus- ja asennekasvatusta, mutta erityisesti huumekokeilujen vaaroista varoittaminen on painopistealue. Liikenneturvallisuus: - Mäntän yläkoulun ja lukion kohdalla oleva rautatien kevyen liikenteen ylityskohdan turvallisuutta tulee parantaa turvalaittein. Asia on jo vireillä. - Liikenneturvallisuuspäivä kaikille koululaisille. Koulu poliisi - liikenneturva.
13 13(40) 4. SYRJÄYTYMISEN EHKÄISY PERUSTURVAN JA SIVISTYSTOIMEN NÄKÖKULMASTA Syrjäytymistä aiheuttaviksi tekijöiksi on useissa eri tutkimuksissa todettu puuttuva tai vähäinen koulutus ja koulutuksen keskeyttäminen. Perusasteen koulutuksen varassa olevien työttömyysuhka on suuri, jopa kolminkertainen korkea-asteen koulutuksen saaneiden työttömyysuhkaan. Myös pitkäaikainen tai usein toistuva työttömyys lisää syrjäytymisriskiä. Syrjäytymistä aiheuttavat myös puuttuva vanhemmuus, siitä seuraava heikko itsetunto, liian lyhyt lapsuus ja varhainen itsenäistyminen. Näihin kaikkiin haasteisiin yhteiskunnan palveluverkkojen olisi pystyttävä vastaamaan sosiaali- ja perhetyön sekä työvoimapoliittisin keinoin kolmannen sektorin toimijoita unohtamatta. Sosiaalityötä on kehitetty uuden lastensuojelulain mukaisesti ehkäisevään toimintaan. Kunnissa panostetaan lastensuojeluilmoitusten käsittelyyn määräajoissa. Lasten ja perheiden tilanteiden selvityksellä perheitä motivoidaan tunnistamaan perheen tehtävät ja vanhemman vastuu kasvatustyössä. Kunnissa tuotetaan lastensuojelun perhetyön palveluja, joilla perheitä tuetaan heidän omassa toimintaympäristössään. Nuoria ja heidän perheitään tavoitetaan koulu- ja opiskeluympäristöissä, missä työntekijöitä on tuettu tunnistamaan lasten ja nuorten mielenterveyteen liittyviä pulmia ja ohjausta palveluihin. Oppilashuollossa toimivat koulun henkilökunnan lisäksi kouluterveydenhuollon, sosiaalityön sekä kasvatus- ja perheneuvolan edustajat. Lastensuojelun sosiaalipäivystys ostetaan Tampereen kaupungin sosiaalipäivystyksestä. Päivystyksen lisäksi kunnat ovat yhdessä sopineet lastensuojelun kriisisijoituspaikkojen varalla olosta sekä laitos- että perhehoidossa. Lastensuojelulain uudistus vuonna 2008 on muuttanut toimintatapoja lastensuojelussa sekä lisännyt asioiden kirjaamista ja asiakasnäkökulmaa lastensuojeluun. Lastensuojelun toteuttamiseen annetut määräajat aiheuttavat jonkin verran ruuhkia, mutta määräaikoja on pääsääntöisesti pystytty noudattamaan. Se, että lastensuojelutarpeen selvityksessä vanhemmille ja perheelle annetaan päätös siitä, alkaako/jatkuuko lastensuojelu perheessä vai katsotaanko sen aloittaminen/jatkaminen aiheettomaksi, antaa perheille selvän ilmaisun eivätkä perheet enää jää epävarmuuteen asemastaan lastensuojelun asiakkaina. Lastensuojeluilmoitusten määrä on uuden lastensuojelulain myötä kasvanut lapsia lastensuojelulaitoksissa Mänttä- Vilppula Kiireelliset huostaanotot v Varsinaiset huostaanotot v lapsia perhekodissa lapsia perheissä Taulukko 1. Lastensuojelun tilastoja vuodelta 2012
14 14(40) Lastensuojelussa huostaanotot ovat valtakunnallisesti lisääntyneet viime vuosina. Niinpä lasten hyvinvoinnin ja kehityksen turvaamisesta on tullut erityisen tärkeä painopiste kunnallisessa toiminnassa ja palvelujen tuottamisessa. Kunnissamme on suhteellisen vähän kodin ulkopuolelle sijoitettuja lapsia ja nuoria eikä määrä ole lisääntynyt. Kunnissa on toimiva avohuolto. Kaikissa kunnissa toimii lastensuojelun perhetyö. Kasvatus- ja perheneuvolan asiakkaat Ensikodin asiakkaat Mänttä-Vilppula Taulukko 2. Tilastotietoja sosiaalipalveluiden käytöstä vuonna 2012 Turvakodissa asumispäiviä yhteensä Mänttä- Vilppulan sosiaali- ja terveyspalvelut tuottaa vuoden 2013 alusta alkaen Mäntänvuoren Terveys Oy, joka on Pihlajalinna Oy:n ja Mänttä-Vilppulan kaupungin perustama yhteiskunnallinen yritys. Sosiaalitoimiston sosiaalityöhön liittyvät palvelut ovat Mänttä- Vilppulan kaupungin tuottamia ja hallinnoimia. Mäntänvuoren Terveydessä on kehitetty kevään 2013 aikana perhepalvelukeskus toimintamallia, jossa eri ikäisille tarkoitetut mielenterveys- ja päihdepalvelut sekä muut lapsiperheitä tukevat palvelut kuten äitiys- ja lastenneuvolapalvelut, perhetyö, puheterapia ja toimintaterapia yhdistyvät. Mielenterveyspalveluja on jäsennelty siten, että työntekijätiimi jakaantuu vuotiaiden palveluihin (psykologi alle kouluikäisille lapsille, koulupsykologi ja 0,5 sosiaalityöntekijää). Nuorisoryhmässä työskentelee psykiatrinen sairaanhoitaja ja psykologi (vuoden 2014 alusta) ja aikuistiimissä psykiatrinen sairaanhoitaja, sosiaalityöntekijä ja psykologi. Tiimin kaikki työntekijät tekevät myös päihdetyötä, mutta toinen sosiaalityöntekijöistä on erikoistunut päihdetyöhön ja tekee erityisesti päihdetyötä puolet työajasta. Päihdetyön palveluja annetaan myös lääkärivastaanotolla, jossa työskentelee viisi hoitaja -lääkäri työparia. Laitoskatkaisut tehdään pääsääntöisesti vuodeosastolla. Erityisesti lapsille ja nuorille suunnatut palvelut järjestetään matalan kynnyksen periaatteella ja ongelmiin tartutaan mahdollisimman varhaisessa vaiheessa, jolloin niihin on helpompi vaikuttaa. Erityisesti koululaisille ja opiskelijoille suunnattuja palveluja järjestetään kouluilla tiiviissä yhteistyössä koulujen muun oppilashuollon kanssa. Myös aikuisille suunnatuissa mielenterveyspalveluissa on suunnitteilla matalan kynnyksen palvelujen aloittaminen, vaikka niihin pääsääntöisesti tullaankin lääkärin lähetteellä. Äitiys- ja lastenneuvolassa on aloitettu varhainen perhetyö, jonka tarkoituksena on järjestää konkreettista, arkea ja vanhemmuutta tukevaa apua alle kouluikäisten lasten perheille. Apu on lyhytkestoista ja tavoitteellista ja mahdollisimman helposti perheiden saatavissa olevaa. Varhaisessa perhetyössä työskentelee yksi perhetyöntekijä ja 0,4 terveydenhoitajaa.
15 15(40) Lastensuojelun perhetyötä järjestetään sosiaalityöntekijän päätöksellä lastensuojelun tarpeessa olevien perheiden, lasten ja nuorten tukemiseksi. Kuntien päihdehuollon palveluissa ovat avohuollon palvelut keskittyneet terveyskeskusten poliklinikoille. Katkaisuhoitoa tarjotaan terveyskeskusten vuodeosastolla ja ostopalveluina. Laitoshoidon palvelut ostetaan pääsääntöisesti yksityisiltä palvelujen tuottajilta. Päihdehuollon palvelujen saatavuutta voidaan vahvistaa tarjoamalla päihdepalveluja lähipalveluna ja lisäämällä matalan kynnyksen palveluita. Pirkanmaan Sininauhalla on Mänttä- Vilppulassa päivätoimintaa ja päihdeohjaajan palveluja, joita Mänttä-Vilppulan kaupunki ostaa. Mänttä-Vilppulassa toimii AA-kerho sekä A-Kilta. Palvelujen käyttöön vaikuttaa tarjonta, mikä näkyy selvästi esimerkiksi Mänttä-Vilppulan päihdetyöntekijän asiakkaissa. Työttömyysaste huhtikuu 2013 Työttömät yhteensä Alle 25-vuotiaat työttömät Yli vuoden työttömyys Mänttä-Vilppula 12, % Ylä-Pirkanmaa 11, % Pirkanmaa 12, % Koko maa 10, % Taulukko 3. Työttömät työnhakijat (Lähde: Pirkanmaan ELY-keskus) Työttömyyden muutos 12/13-% Mänttä-Vilppulan työttömyysaste on selvästi Ylä-Pirkanmaan, Pirkanmaan ja koko maan keskiarvojen yläpuolella. Alle 25-vuotiaitten työttömyys laski -24,1% (4/2013 oli 85 alle 25- vuotiasta työtöntä, kun 4/2012 alle 25-vuotiaita työttömiä oli vielä 112). Suunta on ilahduttava ja selkeästi Pirkanmaan alle 25-vuotiaiden työttömien +29,6% kasvusta poikkeava, mutta edelleen tarvitaan koko yhteistyöverkoston ponnisteluja nuorten yksilöllisessä tukemisessa koulutus- ja työllistymispoluille. Pitkäaikainen työttömyydestä tai muusta syystä johtuva poissaolo työelämästä on merkittävä köyhyyttä kasvattava uhkatekijä. Asiakkaan toimeentulo on usein työttömyyspäivärahan tai viime sijaisen etuuden eli toimeentulotuen varassa, ja köyhyys vaikeuttaa osallistumisja vaikuttamismahdollisuuksia omaan hyvinvointiin. Työyhteisö, olipa kyseessä työllistymistä edistävän palvelun tai palkkatyön työyhteisö, edistää yhteiskuntaan ja yhteisöön kuulumisen tunnetta. Mänttä-Vilppulassa kaikille pitkäaikaistyöttömille tehdään aktivointisuunnitelma, jonka asiakkaan kanssa yhteistyössä laatii työ- ja elinkeinotoimiston asiantuntija sekä työllisyydenhoitopalveluiden palveluohjaaja tai sosiaalitoimiston sosiaaliasianhoitaja. Aktivointisuunnitelman tavoitteena on löytää polku työelämään ja näin ehkäistä syrjäytymistä. Polku voi sisältää esim. kouluttautumista uuteen ammattiin, työkokeilua tai osallistumista kuntouttavaan työtoimintaan. Kuntouttavaa työtoimintaa Mänttä-Vilppulassa järjestää kaupungin ylläpitämä Työkeskus sekä kaupungin omat yksiköt (esim. päivähoito, ruokapalvelut), Vilppulan Seudun Palvelukotiyhdistys Vilppulan Tulkuntuvan ja Kolhon Mäntyrinteen toimipisteissä, Mäntän seudun A-kilta, Pirkanmaan Sininauha Sinisiiven ja Avain-hankkeen puitteissa, SPR:n Män-
16 16(40) tän osasto, SASKY sekä useat yhdistykset. Kuntouttava työtoiminta tarjoaa mahdollisuuden tehdä mielekästä työtä ja tarvittaessa saada tukea elämänhallintaan ja päihteettömyyteen. Kun Valma-hanke päättyi, Mänttä-Vilppulan kaupunki vakinaisti hyväksi todetut käytännöt ja perusti palveluohjaajan toimen. Palveluohjaaja mm. etsii työtoimintaan oikeutetuille sopivia työpaikkoja. Kuntouttavassa työtoiminnassa työskentelevien henkilöiden määrä on kasvanut huomattavasti, vuoden 2009 aikana työskenteli keskimäärin 40 henkilöä kuukaudessa, vuoden 2013 alussa keskimäärin yhtäaikaa töissä oli 125 henkilöä. Kuntouttavaan työtoimintaan osallistui maalis-huhtikuussa eri henkilöä. Passiivista työmarkkinatukea saavien määrä oli 170 henkilöä (huhtikuu 2013). Mänttä-Vilppulan työmarkkinatukien maksuosuus KELA:lle (KELAn laskuttama työttömyysaikaisen työmarkkinatuen veloitus) vaihteli vuonna ,01 eurosta ,30 euroon ja sitä maksettiin henkilön osalta. Vuoden 2013 alusta Mänttä-Vilppula on alkanut tuottaa sosiaali- ja terveyspalvelut Mäntänvuoren Terveys Oy:n kautta lukuunottamatta viranomaispäätöksiä vaativaa sosiaalityötä, joka on edelleen kaupungin omaa toimintaa. Pitkäaikaistyöttömille järjestetään työttömien terveystarkastuksia sekä ohjataan viranomaisverkoston toimesta oikeiden palvelujen piiriin (esim. päihde- ja mielenterveyspalvelut, perusterveydenhuolto ym.), tässä vastuuhenkilönä toimii palveluohjaaja. Aspa eli kuntoutuksen asiakaspalvelun yhteistyöryhmään kuuluu edustajat sosiaalitoimesta, perusterveydenhuollosta, mielenterveystoimistosta, te-toimistosta ja Kelasta. Kuka tahansa kaupungin toimijoista voi ehdottaa asiakkaan asian käsittelemistä Aspassa, ja asiakkaan kirjallisella suostumuksella asia käsitellään joko asiakkaan läsnäollessa tai paperiasiana. Aspassa neuvotellaan tilanteen mukaan asiakkaan työhönsijoittumis- tai kuntoumismahdollisuuksista ja laaditaan asiasta lausunto. Mänttä-Vilppulassa työskentelee etsivä nuorisotyöntekijä ja yksilövalmentaja vuotiaiden koulutuksen tai työmarkkinoiden ulkopuolella olevien nuorten kanssa. He tukevat nuoria ohjautumaan julkisen sektorin palvelujen piiriin. Nuorten työpajan yksilövalmentaja työskentelee myös työkeskuksessa jo olevien nuorten kanssa, ja yhtenä tavoitteena onkin kehittää nuorten työpajatoimintaa myös työkeskuksen sisällä. Nuorten työpajatoimintaa rahoittaa Pohjanmaan ELY-keskus. Nuorisolakimuutoksen (laki 693/2010 ja HE 1/2010 vp) myötä kunnille on annettu suositus järjestää etsivää nuorisotyötä joko itse tai ostopalveluna. Opetus- ja kulttuuriministeriö myöntää vuosittain tukea etsivän nuorisotyön järjestämiseen. Etsivän nuorisotyön määräraha on yksi niistä keinoista, joilla hallitus vastaa nuorten yhteiskunnan palvelujen ulkopuolisuuteen ja sitä kautta mahdollisesti kehittyvään syrjäytymisen riskiin. Oppilaitoksilla ja puolustusvoimilla on myös velvollisuus ilmoittaa keskeyttäneiden tai ilman opiskelupaikkaa jääneiden nuorten yhteystiedot kotikunnan etsivälle nuorisotyöntekijälle. Aikalisä-toimintamalli mahdollistaa aktiivisen tuen tarjoamisen nuorille miehille kutsunnoissa ja varusmies- tai siviilipalveluksen keskeytyessä. Kaikille kutsunnanalaisille tarjotaan tilaisuus hakeutua tukipalveluun, jota toteuttavat tehtävään koulutetut ohjaajat. Ohjaajat ovat kuntien sosiaali-, terveys- ja nuorisoalan ammattilaisia, ja tukipalvelu on osa heidän perustyötään.
17 17(40) Kaupungin omana hankkeena toimii Ympäristön parantamistyöt Hanketta toteuttaa kuntouttavana työtoimintana kaksi 6 työntekijän ryhmää, joilla kummallakin on ohjaajanaan palkkatuella palkattu työnsuunnittelija. Ryhmistä toinen keskittyy ympäristön parantamistöihin ja toinen ryhmä kiinteistöillä ja rakennuksissa tarvittaviin järjestelyihin. Syrjäytymistä omalta osaltaan on ehkäisemässä ELY-keskuksen tukema MV-hanke (vv ), jonka kohderyhmänä on pitkäaikaistyöttömät, vaikeasti työllistyvät ja vajaakuntoiset työttömät. Kohderyhmään kuuluvia henkilöitä pyritään työllistämään keskimäärin 13 henkilöä vuositasolla. Hankkeelle haetaan jatkorahoitusta ja sen kohdentamista tarkennetaan saatujen kokemusten ja esille tulleiden uusien haasteiden perusteella. Olennaista on kehittää varhaista puuttumista varhaiskasvatustyössä, perusopetuksessa sekä lastensuojelussa ja nuorisotyössä. Mänttä-Vilppulassa on laadittu moniammatillisesti lasten ja nuorten hyvinvointisuunnitelma, johon on koottu ne asiat, jotka jo sujuvat, ja ne asiat, jotka eivät suju ja joissa on vielä kehittämistä. Moniammatillinen verkostotyö on vakiinnuttanut asemansa jokaisen kunnan työmuotona. Mänttä-Vilppulassa kunnan monialaisen ohjausverkoston yhteyshenkilönä toimii sosiaali- ja perhepalvelujen palvelupäällikkö. Päivähoidossa ehkäisevää työtä tehdään pikkulapsityöryhmissä, ja päivähoitoa käytetään myös lastensuojelun tukena silloin, kun katsotaan, että vanhemmat eivät riittävästi pysty tukemaan lapsen monipuolista kehitystä ja kasvua kotona. Koulujen perusopetuksessa ehkäisevää työtä tehdään oppilashuoltotyönä. Mänttä-Vilppulassa koulukuraattori on aloittanut työnsä elokuussa Hän toimii kaikissa Mänttä-Vilppulan peruskouluissa ja lukiossa. Perusopetuslakiin tuli muutos lähtien (642/2010). Lastensuojelulain (417/2007, voimaan alkaen) 9 : "Tuki koulunkäyntiin Kunnan tulee järjestää koulupsykologi- ja koulukuraattoripalveluita, jotka antavat kunnan perusopetuslaissa (628/1998) tarkoitetun esi-, perus- ja lisäopetuksen sekä valmistavan opetuksen oppilaille riittävän tuen ja ohjauksen koulunkäyntiin ja oppilaiden kehitykseen liittyvien sosiaalisten ja psyykkisten vaikeuksien ehkäisemiseksi ja poistamiseksi. Palveluilla tulee edistää myös koulun ja kodin välisen yhteistyön kehittämistä. Perusopetuslain 7 ja 8 :ssä tarkoitetun opetuksen järjestäjä vastaa edellä 1 momentissa tarkoitettujen palveluiden järjestämisestä oppilailleen." Lasten ja nuorten ongelmat ovat osa oppilashuoltotyötä ja koulu- sekä opiskelijaterveydenhuoltoa. Sosiaalityöntekijä osallistuu oppilashuoltotyöryhmään niin ala- kuin yläkouluilla henkilötietolain (522/1999) mukaisesti eli ei siis automaattisesti joka kerralla, samoin perheneuvolan psykologi/sosiaalityöntekijä. Mänttä-Vilppulassa varhaisnuorten parissa työtä tekevien koulujen ja oppilaitosten sekä eri asiantuntijoiden yhteydenpidon muotoja on hiottu ja mallina on nuorisopsykoterapeutin avovastaanotot yhteiskoululla. Työmalli on kehitetty lasten ja nuorten mielenterveyshankkeen määrärahoilla 2000-luvulla. Mänttä-Vilppulan kouluilla koetaan, että terapeutti- yms. palveluja on liian vähän saatavissa ja akuuttiin tarpeeseen ei heti pystytä vastaamaan. Kuntien sosiaalityöntekijöiden ja erityispalvelujen psykologin/sosiaalityöntekijän sekä mielenterveystoimiston tehtävä on tukea lasten ja nuorten mielenterveyden edistämistä, mutta mahdollisuudet vaikuttaa lasten ja nuorten hyvinvointiin ovat edelleen rajalliset. Kotien ja vanhempien vaikutus ja kotien kanssa tehtävän yhteistyön vaikutus korostuvat entisestään.
18 18(40) 5. ONNETTOMUUKSIEN ENNALTAEHKÄISY Koti- ja vapaa-ajan tapaturmat Tapaturma on suomalaisten yleisin kuolinsyy. Suomessa sattuu vuosittain noin koti- ja vapaa-ajan tapaturmaa. Koti- ja vapaa-ajan tapaturmilla tarkoitetaan niitä tapaturmia, jotka tapahtuvat työajan ulkopuolella ja muualla kuin liikenteessä. Koti- ja vapaa-ajan tapaturmien osuus kaikista tapaturmista on noin 70 %, näiden seurauksena kuolee vuosittain n henkilöä. Koti- ja vapaa-ajan tapaturmien taustalta löytyy usein alkoholin ja muiden päihteiden liikakäyttö, väestön korkea ikä ja yksin asuvien vanhusten korkea määrä. Tapaturmaisista kuolemantapauksista 2/3 tapahtuu miehille. Suurimmassa riskiryhmässä tapaturmaisia kuolemia tarkasteltaessa ovat vuotiaat miehet. Lapsia kohtaavien tapaturmien yleisimmät syyt ovat erilaiset putoamiset, myrkytykset ja tukehtumiset. Lapsen vanhetessa lisääntyvät liikuntaharrastuksissa, ulkoleikeissä ja koulussa tapahtuvien tapaturmien osuudet, jolloin kotitapaturmien osuus pienenee. Ikäihmisillä yleisimmät tapaturmien syyt ovat liukastumiset, kaatumiset ja erilaiset palovammat. Kodin lisäksi tapaturmia tapahtuu ulkona ja hoitolaitoksissa. Esimerkiksi lonkkamurtuman vuoksi vanhus saattaa menettää itsenäisen liikkumiskykynsä koko loppuiäkseen. Vuonna 2011 tapaturmaisesti kuoli yhteensä 2766 henkilöä, 1846 miestä ja 920 naista. Sekä miesten että naisten yleisin kuolemaan johtanut tapaturma oli kaatuminen tai putoaminen, joihin kuoli yhteensä 1212 henkilöä. Kuvio 9. Tapaturmaisesti kuolleet Suomessa (Lähde: THL)
19 19(40) Suomen pitkä talvi vaikuttaa liukastumisten ja muiden kaatumisten määriin. Yhteiskunnalle koituu liukastumisista yli 500 miljoonan euron kustannukset vuosittain. Vuosittain kymmenet tuhannet ihmiset joutuvat ensiapuvastaanotolle kaatumisen seurauksena. Iäkkäät ihmiset voivat kaatua useamman kerran vuodessa. Kaatumisten seurauksena kuolee vuosittain noin 1200 suomalaista. Kaatumista seuraava toipilasaika on erityisesti vanhuksille rankka. Toipilasaikana fyysinen toimintakyky heikentyy, mikä vaikuttaa myös henkiseen hyvinvointiin. Toipilasaikana menehtyy useita henkilöitä vuosittain. Liukastumisten ennaltaehkäisy onkin asia, johon tulisi yrittää vaikuttaa (mm. käyttämällä liukuesteitä kengissä, kunnollinen kulkuväylien kunnossapito, hyvä lihaskunto jne.). Keinot koti- ja vapaa-ajan tapaturmien vähentämiseen ovat pitkälti samanlaisia kuin keinot palokuolemien ehkäisemiseen. Yksin asuvien vanhusten turvallisuutta voidaan parantaa mm. viranomaisyhteistyötä kehittämällä ja teknisillä ratkaisuilla. Alkoholin vaikutuksen alaisena henkilöstä tulee kömpelömpi, mistä seuraa kaatumisia. Alkoholinkäytön tulisikin pysyä kohtuullisella tasolla, jolloin suuri osa tapaturmista jäisi sattumatta. Kuvio 10. Tapaturmaisesti kuolleet Pirkanmaalla (Lähde: THL). Tulipalot Vuonna 2008 Suomessa tapahtui 107 palokuolemaa. Edellä mainitun vuoden jälkeen palokuolemien määrissä on ollut näkyvissä laskua, mutta vuonna 2012 määrä kääntyi jälleen nousuun.
20 20(40) Kuvio 11. Palokuolemat Suomessa Lähde: Suomen Pelastusalan Keskusjärjestö, SPEK 2013 Sisäasiainministeriö asetti vuoden 2012 valtakunnalliseksi tavoitteeksi enintään 30 palokuolemaa. Palokuolemien määrissä ei ole vuosittain kuitenkaan tapahtunut niin suuria muutoksia kuin on odotettu ja on todettu, että pelkillä pelastuslaitoksen toimenpiteillä ei asetettuun tavoitteeseen päästä. Palokuolemien ehkäisemiseen tarvitaan siis myös muiden toimijoiden toimenpiteitä. Vuoden 2003 pelastuslaissa annettu määräys palovaroittimien asentamisesta asuinhuoneistoihin ei ole ehkä vaikuttanut toivotulla tavalla palokuolemien lukumääriin. Pelastuslaitoksella on toisaalta tiedossa useita tapauksia, joissa palokuolemia on estetty palo- tai häkävaroittimen avulla. On mahdollista, että ilman palovaroittimista annettua lakia palokuolematilastot olisivat synkemmät. Pelastuslaki antaa lisäksi määräyksiä asumista koskevaan omatoimiseen varautumiseen. Lain mukaan taloyhtiöön, jossa on kolme tai useampia asuinhuoneistoja, tulee laatia pelastussuunnitelma. Suunnittelun avulla taloyhtiön hallitus ja sen asukkaat ohjataan miettimään eritasoisia riskejä, kiinnittämään huomiota päivittäiseen turvallisuuteen ja yleiseen turvallisuuskulttuuriin.
PAIKALLINEN TURVALLISUUSSUUNNITELMA Virrat Mänttä-Vilppula Ruovesi 2012 Työryhmäkäsittely 17.11.2010 Kaupunginvaltuusto hyväksynyt / 201_ 2 SISÄLLYSLUETTELO 1. JOHDANTO / ALUEKUVAUS 4 2. NYKYTILAN ARVIOINTI
PAIKALLINEN TURVALLISUUSSUUNNITELMA Mänttä-Vilppula Ruovesi Virrat 1-1 Työryhmäkäsittely 17.11.1 Mänttä-Vilppulan kaupunginvaltuusto hyväksynyt 1.1.1 (9) SISÄLLYSLUETTELO 1. JOHDANTO / ALUEKUVAUS. NYKYTILAN